SÚŤAŽNÉ PODKLADY

VEREJNÁ SÚŤAŽ

realizovaná v súlade so zákonom č. 343/2015 Z. z. o verejnom obstarávaní
a o zmene a doplnení niektorých zákonov v platnom znení („**ZVO**“)

 („**verejná** **súťaž**“)

evidenčné číslo verejnej súťaže:

019522/2021

PREDMET ZÁKAZKY

Realizácia prvkov zelenej infraštruktúry

|  |
| --- |
| Osoba zodpovedná za vypracovanie súťažných podkladov: Mgr. Lucia Štrbová |
| Súťažné podklady schválil:  Mgr. Michal Maco,  generálny riaditeľ |

V Banskej Bystrici, dňa 18.11.2021OBSAH

[ČASŤ A. Pokyny pre uchádzačov 5](#_Toc88133735)

[ODDIEL I. Všeobecné informácie 5](#_Toc88133736)

[1 Identifikácia verejného obstarávateľa 5](#_Toc88133737)

[2 Predmet zákazky 5](#_Toc88133738)

[3 Komplexnosť dodávky a odôvodnenie nerozdelenia zákazky na časti 5](#_Toc88133739)

[4 Zdroj finančných prostriedkov 6](#_Toc88133740)

[5 Zmluva 6](#_Toc88133741)

[6 Miesto a termín dodania predmetu zákazky 6](#_Toc88133742)

[7 Oprávnení uchádzači 7](#_Toc88133743)

[8 Predloženie a obsah ponúk 7](#_Toc88133744)

[9 Variantné riešenie 9](#_Toc88133745)

[10 Platnosť ponúk 9](#_Toc88133746)

[11 Náklady na ponuky 9](#_Toc88133747)

[ODDIEL II. Dorozumievanie medzi verejným obstarávateľom a uchádzačmi alebo záujemcami 9](#_Toc88133748)

[12 Dorozumievanie medzi verejným obstarávateľom a uchádzačmi alebo záujemcami 9](#_Toc88133749)

[13 Vysvetľovanie a doplnenie súťažných podkladov 11](#_Toc88133750)

[14 Obhliadka miesta dodania predmetu zákazky 11](#_Toc88133751)

[ODDIEL III. Príprava ponuky 11](#_Toc88133752)

[15 Jazyk ponúk 11](#_Toc88133753)

[16 Zábezpeka 11](#_Toc88133754)

[17 Mena a ceny uvádzané v ponukách 13](#_Toc88133755)

[18 Vyhotovenie ponúk 13](#_Toc88133756)

[19 Konflikt záujmov 13](#_Toc88133757)

[ODDIEL IV. Predkladanie ponúk 14](#_Toc88133758)

[20 Spôsob predkladania ponuky 14](#_Toc88133759)

[21 Miesto a lehota na predkladanie ponúk 15](#_Toc88133760)

[22 Stiahnutie/vymazanie pôvodnej ponuky a predloženie novej ponuky 15](#_Toc88133761)

[ODDIEL V. Otváranie a vyhodnotenie ponúk 15](#_Toc88133762)

[23 Otváranie ponúk 15](#_Toc88133763)

[24 Vyhodnotenie splnenia podmienok účasti, vysvetľovanie a vyhodnocovanie ponúk 16](#_Toc88133764)

[25 Dôvernosť procesu verejného obstarávania 18](#_Toc88133765)

[ODDIEL VI. Prijatie ponuky a uzavretie zmluvy 19](#_Toc88133766)

[26 Vyhodnotenie splnenia podmienok účasti úspešného uchádzača a informácia o výsledku hodnotenia ponúk 19](#_Toc88133767)

[27 Uzavretie zmluvy 19](#_Toc88133768)

[ČASŤ B. Opis predmetu zákazky 21](#_Toc88133769)

[1 Základný opis predmetu zákazky 21](#_Toc88133770)

[2 Podrobný opis predmetu zákazky 21](#_Toc88133771)

[3 Miesto a termín dodania predmetu zákazky 24](#_Toc88133772)

[4 Ďalšie požiadavky na predmet zákazky a súvisiace služby 24](#_Toc88133773)

[ČASŤ C. Spôsob určenia ceny 25](#_Toc88133774)

[1 Stanovenie ceny za predmet zákazky 25](#_Toc88133775)

[2 Predloženie ceny za predmet zákazky 25](#_Toc88133776)

[ČASŤ D. Podmienky účasti 26](#_Toc88133777)

[1 Osobné postavenie 26](#_Toc88133778)

[2 Finačné a ekonomické postavenie 26](#_Toc88133779)

[3 Technická alebo odborná spôsobilosť 27](#_Toc88133780)

[4 Spoločné podmienky k preukazovaniu splnenia podmienok účasti 29](#_Toc88133781)

[ČASŤ E. Obchodné podmienky 30](#_Toc88133782)

[1 Podmienky uzatvorenia zmluvy 30](#_Toc88133783)

[Časť F. Kritéria hodnotenia ponúk 31](#_Toc88133784)

[1 Kritérium na hodnotenie ponúk 31](#_Toc88133785)

[2 Spôsob vyhodnotenia ponúk 31](#_Toc88133786)

[Príloha č.A.1: Čestné vyhlásenie o akceptácii podmienok verejnej súťaže a o neprítomnosti konfliktu záujmov 32](#_Toc88133787)

[Príloha č.B.1: Zoznam drevín 35](#_Toc88133788)

[Príloha č.C.1: Návrh na plnenie kritéria 36](#_Toc88133789)

[Príloha č.C.2: Cenová tabuľka 37](#_Toc88133790)

[Príloha č.E.1: Rámcová dohoda 38](#_Toc88133791)

ČASŤ A. Pokyny pre uchádzačov

1.
2. ODDIEL I. Všeobecné informácie

* 1. Identifikácia verejného obstarávateľa

###

### Názov: **Slovenská agentúra životného prostredia**

### Sídlo: Tajovského 28, 975 90 Banská Bystrica

### Štatutárny orgán/štatutár: Mgr. Michal Maco, generálny riaditeľ

### IČO: 00 626 031

### DIČ: 2021125821

### IČ DPH: SK2021125821

### (ďalej len „**verejný obstarávateľ**“)

### Niektoré úkony súvisiace s realizáciou tohto verejného obstarávania realizuje verejný obstarávateľ prostredníctvom:

### Obchodné meno: **Tatra Tender s.r.o.**

### Sídlo: Krčméryho 16, 811 04 Bratislava, SR

### Štatutárny zástupca: Mgr. Vladimír Oros, konateľ

### IČO: 44 119 313

### zapísaný: v Obchodnom registri Okresného súdu Bratislava I, oddiel: Sro, vložka číslo: 51980/B

### Osoba zodpovedná

### za vypracovanie súťažných podkladov: Mgr. Lucia Štrbová (ďalej len „**Zodpovedná osoba**“)

* 1. Predmet zákazky

### Predmetom zákazky je dodanie tovaru poskytnutie súvisiacich služieb – Realizácia prvkov zelenej infraštruktúry, ktorá spočíva v dodávke a výsadbe stromov a drevín v obciach na území Slovenskej republiky (ďalej len „**predmet zákazky**“).

### Hlavný kód CPV:

03452000-3 Stromy

### Dodatočné kódy CPV:

03451300-9 Kríky/kry/trsy

77211600-8 Výsadba stromov

77300000-3 Záhradnícke služby

45112000-5 Výkopové zemné práce a presun zemín

### Podrobné vymedzenie predmetu zákazky tvorí Časť B. Opis predmetu zákazky týchto súťažných podkladov.

* 1. Komplexnosť dodávky a odôvodnenie nerozdelenia zákazky na časti

### Verejný obstarávateľ nerozdelil predmet zákazky na časti, keďže predmet zákazky tvorí jeden celok vecný a organizačný celok vymedzený projektom "Podpora biodiverzity prvkami zelenej infraštruktúry v obciach Slovenska – Zelené obce Slovenska“. Účelom zákazky je zabezpečiť v rámci predmetného projektu pre každého oprávneného žiadateľa (obec) dodávku a výsadbu drevín podľa jeho požiadaviek. Tomuto účelu zodpovedá aj obchodný koncept zákazky, ktorý verejnému obstarávateľovi umožní flexibilne špecifikovať presný obsah, rozsah a miesta plnenia počas platnosti rámcovej dohody. Keďže v čase vyhlásenia verejného obstarávania nie je možné predmet zákazky definovať záväzne, nie je reálne možné, resp. účelné jeho delenie na časti. Uvedené sa týka tak vertikálneho (vecného) ako aj horizontálneho (lokálneho) delenia. Tým, že verejný obstarávateľ nepozná záväznú vecnú ani lokálnu štruktúru plnenia, musel by sa v prípade každej časti zákazky (vytvorenej napr. na lokálnej báze) určiť jej maximálny potenciálny rozsah a predpokladanú hodnotu. Kumulácia predpokladaných hodnôt takýchto častí by však výrazne prekročila skutočnú predpokladanú hodnotu zákazky.

### Pre verejného obstarávateľa okrem vyššie uvedeného je aj ekonomicky a aj právne výhodnejšie, aby dodávku zabezpečil jeden subjekt, a to aj s poukazom na časovú a funkčnú súvislosť. Povaha predmetu zákazky, t. j. realizácia vegetačných prvkov je tvorená jednak samotným dodaním drevín, ale aj neoddeliteľnou realizáciou súvisiacich úkonov, a to v takom rozsahu, aby sa docielil požadovaný efekt na úrovni ekologických funkcií a následného plnenia ekosystémových služieb.

### Uchádzač predloží ponuku na celý predmet zákazky.

* 1. Zdroj finančných prostriedkov

###

### Predmet zákazky má byť z 100 % miery financovaný z nenávratného finančného príspevku poskytnutého verejnému obstarávateľovi Ministerstvom životného prostredia Slovenskej republiky, ktoré svoju pôsobnosť vykonáva prostredníctvom Slovenskej agentúry životného prostredia (ďalej len „**Poskytovateľ NFP**“) pre projekt "Podpora biodiverzity prvkami zelenej infraštruktúry v obciach Slovenska – Zelené obce Slovenska“ (NFP310010N330) (ďalej len „**Projekt**“) v rámci operačného programu Kvalita životného prostredia.

* 1. Zmluva

###

### Výsledkom verejnej súťaže bude Rámcová dohoda uzavretá v súlade s § 83 zákona č. 343/2015 Z.z. o verejnom obstarávaní a o zmene a doplnení niektorých zákonov, v platnom znení a § 269 ods. 2 zákona č. 513/1991 Zb., Obchodný zákonník, v platnom znení (ďalej len „**Zmluva**“), a to medzi úspešným uchádzačom ako dodávateľom a verejným obstarávateľom ako objednávateľom (ďalej len ako „**zmluva**“).

### Obsah Zmluvy bude zodpovedať podmienkam stanoveným v týchto súťažných podkladoch a v ponuke úspešného uchádzača.

### Keďže verejný obstarávateľ nedisponuje vlastnými prostriedkami na financovanie predmetu zákazky, podmienkou nadobudnutia účinnosti Zmluvy s úspešným uchádzačom je kumulatívne splnenie nasledovných podmienok:

### schválenie verejného obstarávania zo strany Poskytovateľa NFP, t. j. doručenie správy z kontroly verejného obstarávania verejnému obstarávateľovi a zároveň

### zverejnenie Zmluvy v súlade s príslušnými právnymi predpismi Slovenskej republiky.

* 1. Miesto a termín dodania predmetu zákazky

###

### Miesto dodania predmetu zákazky: obce na území Slovenskej republiky. Presné miesta dodania (konkrétne obce) budú identifikované v čiastkových objednávkach.

### Termín dodania predmetu zákazky: Zmluva bude uzatvorená do konca realizácie Projektu, t. j. do 31.12.2023. Predmet plnenia bude dodávaný počas vegetačných období (jarné od 20. februára do 15. apríla a jesenné od 20. októbra do 10. decembra) a na základe objednávok verejného obstarávateľa.

### Bližšie informácie o mieste a lehote dodania sú uvedené v Prílohe č. B.1 Opis predmetu zákazky a v Prílohe č. E.1 Rámcová dohoda.

* 1. Oprávnení uchádzači

### Ponuku môžu predkladať fyzické, právnické osoby alebo skupina fyzických alebo právnických osôb, vystupujúcich voči verejnému obstarávateľovi spoločne.

### V prípade, ak je uchádzačom skupina, takýto uchádzač je povinný predložiť doklad podpísaný všetkými členmi skupiny o určení vedúceho člena oprávneného konať v mene ostatných členov skupiny v tejto verejnej súťaži. V prípade, ak bude ponuka skupiny dodávateľov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.

* 1. Predloženie a obsah ponúk

### Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.

### Ak nie je v bode 8.6 tejto časti súťažných podkladov uvedené inak, uchádzač predkladá ponuku v elektronickej podobe prostredníctvom systému JOSEPHINE spôsobom uvedeným v bode 20 tejto časti súťažných podkladov a v lehote uvedenej v bode 21.3 tejto časti súťažných podkladov.

### Súčasťou ponuky musia byť nasledujúce doklady / dokumenty:

* + 1. Identifikácia uchádzača (vrátane uvedenia kontaktnej osoby s jej e-mail adresou a tel. číslom).
		2. Doklady a dokumenty na preukázanie splnenia podmienok účasti požadované v Časti III.1 Oznámenia o vyhlásení verejného obstarávania na predmet tejto zákazky uverejnenom vo Vestníku verejného obstarávania (ďalej „**Oznámenie**“) a v Časti D. Podmienky účasti týchto súťažných podkladov.
		3. Návrh zmluvy vypracovaný podľa Prílohy č. E.1 týchto súťažných podkladov vrátane Prílohy č. 1 Špecifikácia predmetu plnenia Zmluvy.
		4. Doklad o zložení zábezpeky podľa bodu 16 tejto časti súťažných podkladov vo forme stanovenej v bode 8.6 tejto časti súťažných podkladov.
		5. Čestné vyhlásenie uchádzača o akceptácii podmienok verejnej súťaže a o neprítomnosti konfliktu záujmov vypracované podľa Prílohy č. A.1 týchto súťažných podkladov.
		6. Návrh na plnenie kritéria predložený formou vyplnenej tabuľky podľa vzoru v Prílohe č. C.1 Návrh uchádzača na plnenie kritéria týchto súťažných podkladov.
		7. Cena predmetu zákazky stanovená v súlade s podmienkami Časti C. Spôsob určenia ceny a Časti C.2. Cenová tabuľka týchto súťažných podkladov.
		8. Kópia ponuky bez dokladov a dokumentov podľa bodu 8.3.2 vyššie vo vyhotovení, ktoré umožní nezverejnenie dôverných informácií v súlade s bodom 8.9 tejto časti súťažných podkladov nižšie.

### Každá z vyššie uvedených častí ponuky (pokiaľ z bodov 8.5 alebo 8.6 tejto časti súťažných podkladov nevyplýva inak) musí byť:

### v prípade:

### dokumentu vydaného uchádzačom - **podpísaná uchádzačom**, jeho štatutárnym zástupcom alebo iným písomne splnomocneným zástupcom uchádzača, ktorý je oprávnený konať za uchádzača v záväzkových vzťahoch tu opísaných,

### dokumentu, ktorý uchádzač nevydáva a nejedná sa o doklad uvedený v bode 8.5 tejto časti súťažných podkladov alebo doklad uvedený v bode 8.3.4 tejto časti súťažných podkladov - **podpísaná treťou osobou**, ktorá ho vydáva, resp. jej štatutárnym zástupcom alebo iným ňou splnomocneným zástupcom,

### **naskenovaná** (odporúčaný formát je „PDF“) a **vložená** do systému JOSEPHINE spôsobom uvedeným v bode 20 tejto časti súťažných podkladov.

### Doklady a dokumenty uvedené v bode 8.3.2 tejto časti súťažných podkladov, **ktorými uchádzač preukazuje splnenie podmienok účasti osobného postavenia podľa ustanovenia § 32 ZVO**, ktoré vydávajú tretie subjekty (najmä orgány verejnej moci), vrátane ich úradných prekladov, ak sú vyhotovené v inom ako slovenskom alebo českom jazyku, musia byť do systému JOSEPHINE vložené buď:

### ako doklady obsahujúce kvalifikovaný elektronický podpis podľa Nariadenia Európskeho parlamentu a Rady (EÚ) č. 910/2014 zo dňa 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (ďalej len „**nariadenie eIDAS**“) subjektu, ktorý taký doklad vydal; alebo

### v prípade, ak nie sú vydávané v elektronickej forme s kvalifikovaným elektronickým podpisom podľa nariadenia eIDAS, tak vo forme elektronického dokumentu vytvoreného zaručenou konverziou pôvodného originálu dokumentu podľa zákona č. 305/2013 Z. z. o e-Governmente v znení neskorších predpisov.

### V prípade poskytnutia zábezpeky formou bankovej záruky alebo poistenia záruky, uchádzač predloží v ponuke doklad o zložení bankovej záruky, resp. poistenia záruky podľa bodu 8.3.4 tejto časti súťažných podkladov buď vo forme:

### elektronického dokumentu s kvalifikovaným elektronickým podpisom banky, resp. poisťovne v súlade s nariadením eIDAS v prípade, ak banka, resp. poisťovňa uchádzača takúto formu vystavenia bankovej záruky, resp. poistenia záruky pripúšťa. V takom prípade nesmie byť uplatnenie bankovej záruky, resp. poistenia záruky zo strany verejného obstarávateľa spojené so žiadnou prekážkou vyplývajúcou z elektronickej formy bankovej záruky, resp. poistenia záruky oproti uplatneniu plnenia z písomnej bankovej záruky, resp. poistenia záruky; alebo

### scanu bankovej záruky, resp. poistenia záruky a zároveň samostatne doručí originál záručnej listiny, resp. poistenia záruky (notársky overená kópia záručnej listiny, resp. poistenia záruky nie je postačujúca) na adresu Tatra Tender s.r.o., Krčméryho 16, 811 04 Bratislava v súlade s bodom 21 tejto časti súťažných podkladov.

### V prípade zloženia finančných prostriedkov na bankový účet verejného obstarávateľa sa odporúča, aby uchádzač predložil výpis z bankového účtu, resp. iný doklad potvrdzujúci skutočnosť, že finančné prostriedky budú pripísané na účet verejného obstarávateľa najneskôr v deň uplynutia lehoty na predkladanie ponúk.

### Všetky doklady a dokumenty tvoriace obsah ponuky, požadované v týchto súťažných podkladoch, musia byť k termínu predloženia ponuky platné a aktuálne.

### V prípade, ak sa vyskytnú pochybnosti o pravosti dokumentov predložených v ponuke vo forme skenu podľa bodu 8.4 vyššie alebo pravdivosti informácií v nich uvedených, verejný obstarávateľ si vyhradzuje právo požadovať od uchádzača ich dodatočné predloženie vo forme obsahujúcej kvalifikovaný elektronický podpis, resp. vo forme zaručenej elektronickej konverzie podľa bodu 8.5 vyššie, resp. vo forme listinného originálu obdobne, ako je uvedené v bode 8.6.2 tejto časti súťažných podkladov.

### Na zabezpečenie ochrany osobných údajov a dôverných informácií tvoriacich obsah ponuky, uchádzač elektronicky predloží aj kópiu časti ponuky podľa bodu 8.3.8 tejto časti súťažných podkladov vo formáte Portable Document Format (.pdf) v takom vyhotovení, ktoré umožní nezverejnenie dôverných informácií alebo osobných údajov v zmysle Noriem ochrany osobných údajov (napríklad s vynechaným textom tvoriacim dôverné informácie). Ak ide o dokumenty, ktoré sú podpísané alebo obsahujú odtlačok pečiatky, predkladajú sa v elektronickej podobe s uvedením mena a priezviska osôb, ktoré dokumenty podpísali a dátumu podpisu, bez uvedenia podpisu týchto osôb a odtlačku pečiatky.

* 1. Variantné riešenie

### Neumožňuje sa predložiť variantné riešenie.

* 1. Platnosť ponúk

### Ponuky zostávajú platné počas lehoty viazanosti ponúk stanovenej do 30.06.2022.

### V prípade predĺženia procesu verejného obstarávania z objektívnych dôvodov, sa uchádzačom oznámi predĺženie lehoty viazanosti ponúk formou elektronickej komunikácie v systéme JOSEPHINE.

### Lehota viazanosti ponúk (vrátane jej predĺženia) nepresiahne **12 mesiacov** od uplynutia lehoty na predkladanie ponúk.

* 1. Náklady na ponuky

### Všetky výdavky spojené s prípravou a predložením ponúk znášajú uchádzači bez finančného nároku voči verejnému obstarávateľovi.

1.
2. ODDIEL II. Dorozumievanie medzi verejným obstarávateľom a uchádzačmi alebo záujemcami
	1. Dorozumievanie medzi verejným obstarávateľom a uchádzačmi alebo záujemcami

### Poskytovanie vysvetlení, odovzdávanie podkladov a komunikácia (ďalej len „**komunikácia**“) medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku.

### Verejný obstarávateľ bude pri komunikácii s uchádzačmi, resp. záujemcami, postupovať v zmysle § 20 ZVO prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a uchádzačmi, resp. záujemcami, počas celého procesu verejného obstarávania.

### JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

### Návod na používanie systému je dostupný na webovom sídle portálu JOSEPHINE (https://store.proebiz.com/docs/josephine/sk/Skrateny\_navod\_ucastnik.pdf).

### Minimálne technické požiadavky na používanie systému sú dostupné na webovom sídle portálu JOSEPHINE https://store.proebiz.com/docs/josephine/sk/Technicke\_poziadavky\_sw\_JOSEPHINE.pdf).

### Na bezproblémové používanie systému JOSEPHINE je nutné používať jeden z podporovaných internetových prehliadačov:

### Microsoft Internet Explorer verzia 11.0 a vyššia,

### Mozilla Firefox verzia 13.0 a vyššia,

### Google Chrome, alebo

### Microsoft Edge.

### Pravidlá pre doručovanie – zásielka sa považuje za doručenú uchádzačovi, resp. záujemcovi, ak jej adresát bude mať objektívnu možnosť oboznámiť sa s jej obsahom, t. j. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

### Uchádzač, resp. záujemca, sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Uchádzač, resp. záujemca, si môže v komunikačnom rozhraní zobraziť celú históriu o svojej komunikácii s verejným obstarávateľom.

### Ak je odosielateľom informácie uchádzač, resp. záujemca, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systému JOSEPHINE v súlade s funkcionalitou systému.

### Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Akákoľvek komunikácia so záujemcami, ktorí sú evidovaní na elektronickom liste záujemcov pri danej zákazke alebo s uchádzačmi, ktorá bude realizovaná prostredníctvom systému JOSEPHINE, bude zasielaná na záujemcom/uchádzačom určený kontaktný email (zadaný pri registrácii do systému JOSEPHINE).

### Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom / informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty (i) v príslušnej časti zákazky v systéme JOSEPHINE a (ii) v profile verejného obstarávateľa zriadenom v elektronickom úložisku na webovej stránke Úradu pre verejné obstarávanie (ďalej len „Profil“).

### Podania a dokumenty súvisiace s uplatnením revíznych postupov budú medzi Verejným obstarávateľom a záujemcami/uchádzačmi doručované v súlade s príslušnými ustanoveniami ZVO, pričom Verejnému obstarávateľovi budú podania doručované v elektronickej podobe funkcionalitou informačného systému, prostredníctvom ktorého je Verejné obstarávanie realizované (t. j. JOSEPHINE).

* 1. Vysvetľovanie a doplnenie súťažných podkladov

### V prípade nejasností alebo potreby objasnenia akýchkoľvek poskytnutých informácií v lehote na predkladanie ponúk, môže ktorýkoľvek zo záujemcov požiadať o vysvetlenie prostredníctvom komunikačného rozhrania systému JOSEPHINE podľa vyššie uvedených pravidiel komunikácie.

### Verejný obstarávateľ bezodkladne poskytne vysvetlenie informácií potrebných na vypracovanie ponuky, návrhu a na preukázanie splnenia podmienok účasti všetkým záujemcom, ktorí sú mu známi, najneskôr však šesť dní pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred.

* 1. Obhliadka miesta dodania predmetu zákazky

###

### Obhliadka miesta dodania predmetu zákazky nie je potrebná.

1. ODDIEL III. Príprava ponuky
	1. Jazyk ponúk

### Ponuky, doklady a dokumenty v nich predložené sa predkladajú v štátnom jazyku Slovenskej republiky.

### Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

* 1. Zábezpeka

### Verejný obstarávateľ vyžaduje na zabezpečenie ponuky zloženie zábezpeky vo výške **50 000,- EUR** (slovom: päťdesiattisíc euro),

### Zábezpeku je možné zložiť:

### Poskytnutím bankovej záruky za uchádzača

Poskytnutie bankovej záruky nesmie byť v rozpore s ustanoveniami § 313 až § 322 Obchodného zákonníka, v platnom znení. Banková záruka môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Doba platnosti bankovej záruky musí byť určená v bankovej záruke minimálne do uplynutia lehoty viazanosti ponúk (resp. predĺženej lehoty viazanosti), t. j. do 30.06.2022. Z bankovej záruky vystavenej bankou musí ďalej vyplývať, že banka uspokojí veriteľa (verejného obstarávateľa) za dlžníka (uchádzača) v prípade prepadnutia jeho zábezpeky v prospech verejného obstarávateľa vo verejnej súťaži s názvom **Realizácia prvkov zelenej infraštruktúry, pričom v texte bankovej záruky musí byť verejná súťaž nezameniteľne identifikovateľná napr. číslom Oznámenia, ktorým bola vyhlásená**. Banka sa musí bezpodmienečne a neodvolateľne zaviazať zaplatiť na účet verejného obstarávateľa pohľadávku krytú bankovou zárukou na základe prvej výzvy verejného obstarávateľa na jej zaplatenie. Banková záruka vzniká dňom písomného vyhlásenia banky a zábezpeka vzniká doručením záručnej listiny verejnému obstarávateľovi. V prípade poskytnutia zábezpeky formou bankovej záruky, uchádzač predloží bankovú záruku **vo forme a spôsobom uvedeným v ustanovení bodu 8.6 tejto časti súťažných podkladov**.

### Poskytnutím poistenia záruky za uchádzača:

Poskytnutie poistenia záruky nesmie byť v rozpore s ustanoveniami zákona č. 39/2015 Z. z. o poisťovníctve a o zmene a doplnení niektorých zákonov, v platnom znení. Poistná zmluva musí byť uzatvorená tak, že poisteným je uchádzač a oprávnenou osobou z poistnej zmluvy je verejný obstarávateľ. Doba platnosti poistenia záruky musí byť určená v poistenej zmluve, ako aj v doklade vystavenom poisťovňou o existencii poistenia záruky, minimálne do uplynutia lehoty viazanosti ponúk (resp. predĺženej lehoty viazanosti), t. j. do 30.06.2022. Z dokladu vystaveného poisťovňou musí ďalej vyplývať, že poisťovňa uspokojí oprávnenú osobu (verejného obstarávateľa) za poisteného (uchádzača) v prípade prepadnutia jeho zábezpeky v prospech verejného obstarávateľa v tejto verejnej súťaži s názvom **Realizácia prvkov zelenej infraštruktúry, pričom v texte dokladu vystaveného poisťovňou musí byť verejná súťaž nezameniteľne identifikovateľná napr. číslom Oznámenia, ktorým bola vyhlásená.** Poisťovňa predĺži platnosť poistenia záruky v prípade, že bola lehota viazanosti ponúk predĺžená. Poisťovňa sa musí bezpodmienečne a neodvolateľne zaviazať zaplatiť na účet verejného obstarávateľa pohľadávku krytú poistením záruky na základe prvej výzvy verejného obstarávateľa na jej zaplatenie. Poistenie záruky vzniká dňom uzavretia poistnej zmluvy medzi poisťovňou a poisteným (uchádzačom) a zábezpeka vzniká doručením dokladu vystaveného poisťovňou o poistení záruky verejnému obstarávateľovi. V prípade poskytnutia zábezpeky formou poistenia záruky, uchádzač predloží doklad vystavený poisťovňou **vo forme a spôsobom uvedeným v ustanovení bodu 8.6 tejto časti súťažných podkladov.**

### Zložením finančných prostriedkov na bankový účet verejného obstarávateľa

V prípade zloženia finančných prostriedkov na bankový účet verejného obstarávateľa musia byť zložené na účet:

1. Názov banky: Štátna pokladnica
2. IBAN kód: SK15 8180 0000 0070 0038 9222
3. SWIFT: SPSRSKBA
4. Variabilný symbol: [*uchádzač doplní svoje IČO*]
5. Poznámka: Prvky zelenej infraštruktúry

Finančné prostriedky musia byť pripísané na účet verejného obstarávateľa najneskôr v deň uplynutia lehoty na predkladanie ponúk.

### Ak nebude platná banková záruka alebo doklad o poistení záruky súčasťou ponuky uchádzača, prípadne nebudú zložené finančné prostriedky na účte verejného obstarávateľa v zmysle bodu 16.2.3 vyššie, bude ponuka uchádzača z verejného obstarávania vylúčená v súlade s § 53 ods. 5 písm. a) ZVO. Uchádzač bude písomne upovedomený o vylúčení jeho ponuky z verejnej súťaže s uvedením dôvodu vylúčenia a lehoty, v ktorej môžu byť doručené námietky podľa § 170 ods. 3 písm. d) ZVO.

### Verejný obstarávateľ uvoľní alebo vráti uchádzačovi zábezpeku do siedmich dní odo dňa:

### uplynutia lehoty viazanosti ponúk,

### márneho uplynutia lehoty na doručenie námietky, ak ho verejný obstarávateľ vylúčil z verejného obstarávania, alebo ak verejný obstarávateľ zruší použitý postup zadávania zákazky,

### uzavretia zmluvy.

### Zábezpeka prepadne v prospech verejného obstarávateľa, ak uchádzač v lehote viazanosti ponúk:

### odstúpi od svojej ponuky alebo

### neposkytne súčinnosť alebo odmietne uzavrieť zmluvu v súlade s § 56 ods. 8 až 15 ZVO.

* 1. Mena a ceny uvádzané v ponukách

### Navrhovaná zmluvná cena musí byť stanovená podľa § 3 zákona č. 18/1996 Z. z. o cenách, v platnom znení.

### Uchádzačom navrhovaná zmluvná cena bude vyjadrená v mene EUR. Celková cena ako aj každá z cenových položiek musí byť vyjadrená ako kladné číslo zaokrúhlené na maximálne dve desatinné miesta.

### Časti ponúk uvádzajúce cenu musia obsahovať jednotkovú cenu každej z položiek a celkovú cenu predmetu zákazky, t. j. súčet všetkých položiek, ako aj ďalšie náležitosti uvedené v Časti C. Spôsob určenia ceny.

* 1. Vyhotovenie ponúk

### Ak nie je v bode 8.6 tejto časti súťažných podkladov uvedené inak, uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.

* 1. Konflikt záujmov

### Verejný obstarávateľ zabezpečí, aby v tomto verejnom obstarávaní nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania.

### Konflikt záujmov zahŕňa najmä situácie, kedy osoba, ktorá môže ovplyvniť výsledok alebo priebeh verejného obstarávania (vrátane osoby bez nutnosti formálneho zapojenia do priebehu verejného obstarávania), má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s verejným obstarávaním.

### Verejný obstarávateľ príjme primerané opatrenia a vykoná nápravu, ak zistí konflikt záujmov. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie verejného obstarávania alebo úprava jej povinností a zodpovednosti s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, vylúči verejný obstarávateľ v súlade s ustanovením § 40 ods. 6 písm. f) ZVO uchádzača z tohto verejného obstarávania.

### Verejný obstarávateľ v rámci opatrení podľa predchádzajúceho bodu požaduje, aby záujemca / uchádzač / člen skupiny dodávateľov vo všetkých fázach procesu verejného obstarávania postupoval tak, aby nedošlo k vzniku konfliktu záujmov. Uchádzač je povinný vo svojej ponuke predložiť čestné vyhlásenie o neprítomnosti konfliktu záujmov (verejný obstarávateľ upozorňuje, že bude kontrolovať pravdivosť uchádzačmi predložených vyhlásení týkajúcich sa konfliktu záujmov) spôsobom podľa Prílohy č. A.1 týchto súťažných podkladov.

### Uchádzač, resp. záujemca je povinný bezodkladne po tom, ako sa dozvie o konflikte záujmov alebo o možnosti jeho vzniku, informovať o tejto skutočnosti verejného obstarávateľa.

1.
2. ODDIEL IV. Predkladanie ponúk
	1. Spôsob predkladania ponuky

### Ak nie je v bode 8.6 tejto časti súťažných podkladov uvedené inak, uchádzač predkladá ponuku v elektronickej podobe do systému JOSEPHINE, umiestnenom na webovej adrese: <https://josephine.proebiz.com>, a to v lehote na predkladanie ponúk podľa bodu 21.3 tejto časti súťažných podkladov a podľa požiadaviek uvedených v týchto súťažných podkladoch. Ponuka musí byť predložená v čitateľnej a reprodukovateľnej podobe.

### Elektronická ponuka musí byť predložená v určených komunikačných formátoch a určeným spôsobom tak, aby bola zabezpečená pred zmenou jej obsahu; ak sa vyžaduje kódovanie a šifrovanie, musí byť predložená vo vopred určených formátoch kódovania a šifrovania. Verejný obstarávateľ vylúči uchádzača, ak

#### nedodržal určený spôsob komunikácie,

#### obsah jeho ponuky nie je možné sprístupniť alebo

#### nepredložil ponuku vo vyžadovanom formáte kódovania, ak je potrebný na ďalšie spracovanie pri vyhodnocovaní ponúk.

### Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).

### Predkladanie ponúk je umožnené iba autentifikovaným záujemcom. Autentifikáciu je možné vykonať nasledovnými spôsobmi:

#### v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE, a to v pracovných dňoch v čase 8:00 – 16:00 hod.,

#### nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE, a to v pracovných dňoch v čase 8.00 – 16.00 hod.,

#### vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE, a to v pracovné dni v čase 8.00 – 16.00 hod.,

#### autentifikačným kódom, ktorý bude poslaný na adresu sídla firmy do rúk štatutára záujemcu v listovej podobe formou doporučenej pošty. **Lehota na tento úkon je obvykle 3-4 pracovné dni a je potrebné s touto lehotou počítať pri vkladaní ponuky.**

### Autentifikovaný záujemca si po prihlásení do systému JOSEPHINE v Prehľade zákaziek vyberie predmetnú zákazku a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

### Elektronická ponuka sa vloží vyplnením ponukového formulára, ktorý zodpovedá návrhu na plnenie kritérií uvedenom v súťažných podkladoch a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>. Požiadavka verejného obstarávateľa na doklady, dokumenty a ďalšie písomnosti, ktoré musia byť predložené v ponuke je uvedená v bode 8 tejto časti súťažných podkladov

### Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).

### Ponuka uchádzača predložená po uplynutí lehoty na predkladanie ponúk sa neotvorí.

* 1. Miesto a lehota na predkladanie ponúk

### Ponuky sa predkladajú v súlade s podmienkami bodu 20 tejto časti súťažných podkladov.

### Ak uchádzač v ponuke predkladá v zmysle bodu 8.6.2 tejto časti súťažných podkladov aj originál záručnej listiny, resp. originál dokladu o poistení záruky v tlačenej forme, predloží tento dokument v samostatnom uzavretom obale na adresu uvedenú v bode 21.2.1. nižšie, pričom obal musí obsahovať nasledovné údaje:

#### adresu: Tatra Tender s.r.o., Krčméryho 16, 811 04 Bratislava,

#### adresu uchádzača (názov alebo obchodné meno a adresu sídla alebo miesta podnikania),

#### označenie „**Verejná súťaž – Realizácia prvkov zelenej infraštruktúry – doklad o zložení zábezpeky - neotvárať**“.

###

### Lehota na predkladanie ponúk uplynie: **28.12.2021 o 10:00 hod**. miestneho času.

* 1. Stiahnutie/vymazanie pôvodnej ponuky a predloženie novej ponuky

### Uchádzač môže predloženú ponuku stiahnuť, resp. vymazať prostredníctvom funkcionality webovej aplikácie JOSEPHINE do uplynutia lehoty na predkladanie ponúk podľa bodu 21.3 tejto časti súťažných podkladov. Predloženie novej ponuky je možné vykonať prostredníctvom funkcionality webovej aplikácie JOSEPHINE až po jej predchádzajúcom stiahnutí, resp. vymazaní (kliknutím na tlačidlo „Stiahnuť ponuku“ a predložením novej ponuky).

1. ODDIEL V. Otváranie a vyhodnotenie ponúk
	1. Otváranie ponúk

### Otváranie ponúk vykoná komisia tak, že sa najskôr overí neporušenosť každej ponuky a následne sa každá ponuka otvorí sprístupnením jej obsahu.

### Otváranie ponúk sa uskutoční dňa **28.12.2021 o****11:00 hod**. miestneho času na adrese: Tatra Tender s. r. o., Krčméryho 16, 811 04 Bratislava.

### Otváranie ponúk komisiou bude v zmysle § 52 ods. 2 ZVO verejné. Otváranie ponúk sa uskutoční elektronicky - online. Miestom „on-line“ sprístupnenia ponúk je webová adresa https://josephine.proebiz.com/ a totožná záložka ako pri predkladaní ponúk.

### On-line sprístupnenia ponúk sa môže zúčastniť iba uchádzač, ktorého ponuka bola predložená v lehote na predkladanie ponúk. Pri on-line sprístupnení ponúk budú zverejnené informácie v zmysle ZVO. Všetky prístupy do tohto „on-line“ prostredia zo strany uchádzačov bude systém JOSEPHINE logovať a budú súčasťou protokolov vo verejnej súťaži. Verejný obstarávateľ najneskôr do piatich pracovných dní odo dňa otvárania ponúk pošle všetkým uchádzačom, ktorí predložili ponuky v lehote na predkladanie ponúk, zápisnicu z otvárania ponúk, ktorá bude obsahovať údaje zverejnené na otváraní ponúk podľa bodu 23.3 tejto časti súťažných podkladov.

### Po otvorení ponúk komisia vykoná všetky úkony podľa ZVO a v súlade ustanovením bodu 24 tejto časti súťažných podkladov.

* 1. Vyhodnotenie splnenia podmienok účasti, vysvetľovanie a vyhodnocovanie ponúk

### Verejný obstarávateľ bude na vyhodnotenie ponúk aplikovať postup v zmysle druhej vety § 66 ods. 7 ZVO v spojení s príslušnými časťami § 55 ods. 1 ZVO, tzv. super reverznú verejnú súťaž. Verejný obstarávateľ teda bude vyhodnocovať ponuku uchádzača z hľadiska splnenia podmienok účasti ako aj splnenia požiadaviek na predmet zákazky iba v prípade uchádzača, ktorý sa umiestnil na prvom mieste v poradí po vyhodnotení kritérií na vyhodnotenie ponúk.

### Vyhodnocovanie ponúk je neverejné.

### Verejný obstarávateľ najprv vyhodnocuje ponuky na základe údajov uvedených v ich návrhu na plnenie kritérií podľa kritérií na hodnotenie ponúk uvedených v Oznámení a spôsobom určeným v Časti F. Kritériá na hodnotenie ponúk týchto súťažných podkladov, ktoré sú nediskriminačné a podporujú hospodársku súťaž.

### Ceny uvedené v ponukách uchádzačov sa budú vyhodnocovať v euro. Hodnotené budú ceny **s DPH.**

### Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky v časti návrhu na plnenie kritérií a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

### V prípade matematických chýb bude umožnené uchádzačovi vysvetliť ponuku v súlade s ustanovením § 53 ods. 1 ZVO a Výkladovým stanoviskom Úradu pre verejné obstarávanie č. 1/2021 zo dňa 05.02.2021.

### Ak niektorá z riadne predložených ponúk obsahuje mimoriadne nízku ponuku vo vzťahu k predmetu zákazky, komisia písomne požiada uchádzača o  vysvetlenie týkajúce sa tej časti ponuky, ktoré sú pre jej cenu podstatné v súlade s ustanoveniami § 53 ods. 2 a 6 ZVO.

### Z procesu vyhodnocovania bude vylúčená ponuka uchádzača, ak bude naplnená niektorá z podmienok uvedených v ustanovení § 53 ods. 5 ZVO.

### Uchádzač bude písomne upovedomený o vylúčení jeho ponuky z verejnej súťaže s uvedením dôvodu a lehoty, v ktorej môžu byť doručené námietky podľa § 170 ods. 3 písm. d) ZVO.

### Komisia ďalej po vyhodnotení ponúk na základe kritérií na vyhodnotenie ponúk posudzuje ponuky z hľadiska splnenia podmienok účasti a požiadaviek na predmet zákazky. Posudzovanie komisiou je neverejné.

### Keďže verejný obstarávateľ vyhodnocuje splnenie podmienok účasti a ponuky z hľadiska splnenia požiadaviek na predmet zákazky po vyhodnotení ponúk na základe kritéria na hodnotenie ponúk, v súlade s ustanovením § 55 ods. 1 ZVO vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí. Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky spôsobom ustanoveným v tomto bode 24 tejto časti súťažných podkladov.

### Verejný obstarávateľ posudzuje splnenie podmienok účasti v súlade s Oznámením a Časťou D. Podmienky účasti uchádzačov súťažných podkladov. Posúdenie splnenia podmienok účasti uchádzačov bude založené na posúdení splnenia podmienok účasti týkajúcich sa:

### osobného postavenia uchádzača podľa § 32 ZVO,

### finančného a ekonomického postavenia uchádzača podľa § 33 ZVO,

### podmienok technickej alebo odbornej spôsobilosti uchádzača podľa § 34 až § 36 ZVO.

### Splnenie podmienok účasti uchádzačov vo verejnej súťaži sa bude posudzovať na základe dokladov a dokumentov predložených podľa požiadaviek uvedených v časti III.1) Oznámenia a Časti D. Podmienky účasti uchádzačov súťažných podkladov.

### Verejný obstarávateľ písomne požiada uchádzača o vysvetlenie alebo doplnenie predložených dokladov, ak z predložených dokladov nemožno posúdiť ich platnosť alebo splnenie podmienky účasti. Ak verejný obstarávateľ neurčí dlhšiu lehotu, uchádzač alebo záujemca doručí vysvetlenie alebo doplnenie predložených dokladov do:

### dvoch pracovných dní odo dňa odoslania žiadosti, ak sa komunikácia uskutočňuje prostredníctvom elektronických prostriedkov,

### piatich pracovných dní odo dňa doručenia žiadosti, ak sa komunikácia uskutočňuje inak, ako podľa bodu 24.14.1 vyššie.

### Verejný obstarávateľ písomne požiada uchádzača, aby v lehote nie kratšej ako päť pracovných dní odo dňa doručenia žiadosti nahradil inú osobu, prostredníctvom ktorej preukazuje finančné a ekonomické postavenie alebo technickú spôsobilosť alebo odbornú spôsobilosť, ak existujú dôvody na jej vylúčenie.

### Pri vyhodnotení splnenia podmienky účasti uchádzačov týkajúcej sa technickej spôsobilosti alebo odbornej spôsobilosti podľa § 34 ods. 1 písm. c) alebo písm. g) ZVO verejný obstarávateľ písomne požiada uchádzača, aby v lehote, ktorá nesmie byť kratšia ako päť pracovných dní odo dňa doručenia žiadosti nahradil technikov, technické orgány alebo osoby určené na plnenie zmluvy alebo koncesnej zmluvy, alebo riadiacich zamestnancov, ak nespĺňajú predmetnú podmienku účasti.

### Verejný obstarávateľ vyhodnotí splnenie podmienok účasti v súlade s ustanoveniami § 40 ZVO.

### Verejný obstarávateľ vylúči z verejnej súťaže uchádzača, ak bude naplnená niektorá z podmienok uvedených v ustanovení § 40 ods. 6 ZVO.

### Uchádzač bude písomne upovedomený o jeho vylúčení z verejnej súťaže z dôvodu nesplnenia podmienok účasti s uvedením dôvodu a lehoty, v ktorej môže byť doručená námietka podľa § 170 ods. 3 písm. d) ZVO.

### Komisia ďalej vyhodnocuje ponuky z hľadiska splnenia požiadaviek verejného obstarávateľa na predmet zákazky. Komisia posúdi zloženie zábezpeky.

### Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

### Komisia akceptuje iba ponuky, ktoré spĺňajú požiadavky na predmet zákazky uvedené v Oznámení a v týchto súťažných podkladoch a zároveň neobsahujú žiadne obmedzenia alebo výhrady, ktoré sú v rozpore s týmito požiadavkami. Ostatné ponuky uchádzačov budú z verejnej súťaže vylúčené v súlade s § 53 ods. 5 ZVO. Uchádzač bude písomne upovedomený o vylúčení jeho ponuky z verejnej súťaže s uvedením dôvodu a lehoty, v ktorej môžu byť doručené námietky podľa § 170 ods. 3 písm. d) ZVO.

* 1. Dôvernosť procesu verejného obstarávania

### Informácie týkajúce sa preskúmania, vysvetľovania a vyhodnocovania ponúk sú počas prebiehajúceho procesu dôverné. Členovia komisie na vyhodnotenie ponúk a zodpovedné osoby verejného obstarávateľa nesmú/nebudú počas prebiehajúceho procesu vyhlásenej verejnej súťaže poskytovať alebo zverejňovať uvedené informácie o obsahu ponúk ani uchádzačom, ani žiadnym iným tretím osobám.

### Obchodné tajomstvo a informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača, pokiaľ:

#### uvedené nebude v rozpore so ZVO a inými všeobecne záväznými právnymi predpismi (napr. povinnosť zverejňovať zmluvy podľa osobitného predpisu) a

#### z obsahu ponuky bude nepochybne jasné, ktoré informácie považuje uchádzač za dôverné.

V opačnom prípade verejný obstarávateľ zverejní v Profile kompletnú ponuku, pričom verejný obstarávateľ a osoba (uvedená v bode 1 Časti A. Pokyny pre uchádzačov) vykonávajúca pre verejného obstarávateľa niektoré činnosti spojené s realizáciou postupu zadávania tejto zákazky, budú vždy zbavení a ochránení pred akoukoľvek potenciálnou ujmou, ktorá im môže byť spôsobená porušením vyššie opísanej povinnosti uchádzača. Predložením ponuky uchádzač vyjadruje svoju jednoznačnú vôľu byť viazaný týmto ustanovením.

### Za dôverné informácie môže uchádzač v súlade s § 22 ZVO označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory.

### Po podpise zmluvy verejný obstarávateľ zverejní v Profile v súlade s § 64 ZVO zápisnicu z vyhodnotenia splnenia podmienok účasti, ponuky všetkých uchádzačov doručené v lehote na predkladanie ponúk, zápisnicu z otvárania ponúk, zápisnicu z vyhodnotenia ponúk, správu podľa § 24 ZVO, zmluvu a každú jej zmenu. Po skončení alebo zániku zmluvy verejný obstarávateľ zverejní v profile sumu skutočne uhradeného plnenia zo zmluvy a informácie a dokumenty, o ktorých to ustanovuje ZVO.

1. ODDIEL VI. Prijatie ponuky a uzavretie zmluvy
	1. Vyhodnotenie splnenia podmienok účasti úspešného uchádzača a informácia o výsledku hodnotenia ponúk

### Ak nedošlo k predloženiu dokladov preukazujúcich splnenie podmienok účasti skôr, verejný obstarávateľ si vyhradzuje právo v súlade s § 55 ods. 1 ZVO po vyhodnotení ponúk vyhodnotiť splnenie podmienok účasti uchádzačom, ktorý sa umiestnil **na prvom mieste v poradí**.

### Ak dôjde k vylúčeniu uchádzača, vyhodnotí sa následne splnenie podmienok účasti u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti. Verejný obstarávateľ písomne požiada uchádzača o predloženie dokladov preukazujúcich splnenie podmienok účasti v lehote nie kratšej ako päť pracovných dní odo dňa doručenia žiadosti a vyhodnotia ich podľa § 40 ZVO.

### Verejný obstarávateľ po vyhodnotení ponúk, po skončení postupu podľa bodu 26.1 vyššie a po odoslaní všetkých oznámení o vylúčení uchádzača, bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne zverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka podľa § 170 ods. 3 písm. f) ZVO. Dátum odoslania informácie o výsledku vyhodnotenia ponúk preukazuje verejný obstarávateľ.

* 1. Uzavretie zmluvy

### Návrh zmluvy predložený uchádzačom, ktorého ponuka bola úspešná, bude prijatý v súlade s týmito súťažnými podkladmi.

### Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní odo dňa uplynutia lehoty podľa § 56 ods. 2 až 7 ZVO, ak bol na jej uzavretie písomne vyzvaný.

### Ak úspešný uchádzač odmietne uzavrieť zmluvu alebo nie sú splnené povinnosti podľa bodu 27.2. tejto časti súťažných podkladov, verejný obstarávateľ môže uzavrieť zmluvu s uchádzačom, ktorý sa umiestnil ako druhý v poradí.

### Ak uchádzač, ktorý sa umiestnil ako druhý v poradí odmietne uzavrieť zmluvu, neposkytne verejnému obstarávateľovi riadnu súčinnosť potrebnú na jej uzavretie tak, aby mohla byť uzavretá do 10 pracovných dní odo dňa, keď bol na jej uzavretie písomne vyzvaný, verejný obstarávateľ môže uzavrieť zmluvu s uchádzačom, ktorý sa umiestnil ako tretí v poradí.

### Uchádzač, ktorý sa umiestnil ako tretí v poradí, je povinný poskytnúť verejnému obstarávateľovi riadnu súčinnosť, potrebnú na uzavretie zmluvy tak, aby mohla byť uzavretá do 10 pracovných dní odo dňa, keď bol na jej uzavretie písomne vyzvaný.

### Verejný obstarávateľ neuzavrie zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora, alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

### Verejný obstarávateľ vyžaduje, aby úspešný uchádzač v zmluve, najneskôr v čase jej uzavretia, uviedol údaje o všetkých známych subdodávateľoch (obchodné meno, sídlo alebo miesto podnikania, IČO a pod.), a tiež údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Uvedené informácie predloží úspešný uchádzač ako prílohu zmluvy najneskôr pred jej podpisom.

### Keďže verejný obstarávateľ nedisponuje vlastnými prostriedkami na financovanie predmetu zákazky v celom rozsahu, podmienkou nadobudnutia účinnosti zmluvy s úspešným uchádzačom je kumulatívne splnenie nasledovných podmienok:

### schválenie verejného obstarávania zo strany Poskytovateľa NFP, t. j. doručenie správy z kontroly verejného obstarávania verejnému obstarávateľovi a zároveň

### zverejnenie zmluvy v súlade s príslušnými právnymi predpismi Slovenskej republiky.

### Ponuky uchádzačov, ani ich časti, sa nepoužijú bez súhlasu uchádzačov, ak právne predpisy alebo tieto súťažné podklady neustanovujú inak.

**Prílohy Časti A. Pokyny pre uchádzačov súťažných podkladov**

**Príloha č. A. 1 Čestné vyhlásenie o akceptácii podmienok verejnej súťaže a o neprítomnosti konfliktu záujmov**

ČASŤ B. Opis predmetu zákazky

**Nižšie sú stanovené záväzné požiadavky a parametre predmetu zákazky. Pokiaľ sa v opise predmetu zákazky použil odkaz na konkrétnu značku, výrobcu, alebo výrobok alebo typ výrobku – tieto boli použité výlučne pre ilustráciu vtedy, ak nebolo možné dostatočne presne a zrozumiteľne opísať predmet zákazky v súlade so ZVO a obvyklou obchodnou praxou prevažujúcou pri dodávke rovnakých alebo obdobných predmetov zákazky. V takýchto prípadoch sa má za to, že je takýto odkaz vždy doplnený slovami "alebo ekvivalentný“ a platí, že uchádzač môže vždy ponúknuť aj ekvivalentné alebo lepšie plnenie v súlade s ustanovením § 42 ods. 3 ZVO.**

* 1. Základný opis predmetu zákazky

### Predmetom zákazky je Realizácia prvkov zelenej infraštruktúry, ktorá spočíva v dodávke a výsadbe drevín v obciach na území Slovenskej republiky (ďalej len „**predmet zákazky**“).

### Obstarávanie predmetu zákazky bude realizované v rámci národného projektu s názvom „Podpora biodiverzity prvkami zelenej infraštruktúry v obciach Slovenska – Zelené obce“ (ďalej len „Projekt“), ktorý je financovaný z Operačného prostredia Kvalita životného prostredia v rámci špecifického cieľa 1.3.1. Zlepšenie stavu ochrany druhov a biotopov a posilnenie biodiverzity, najmä v rámci sústavy Natura 2000, a Investičnej priority 3 Prioritnej osi 1.

### Verejný obstarávateľ má postavenie prijímateľa národného projektu, v rámci ktorého bude podpora poskytovaná ďalším subjektom ako konečným užívateľom príspevku, t. j. osobám, ktorým Slovenská agentúra životného prostredia poskytuje podporu z NFP za určených podmienok a v súlade so Zmluvou o poskytnutí podpory formou dodávky a výsadby drevín na základe schválenej Žiadosti o poskytnutie podpory na realizáciu Národného projektu Zelené obce (ďalej len „**obce**“).

* 1. Podrobný opis predmetu zákazky

### Predmet zákazky pozostáva z dodania drevín bližšie špecifikovaných v Prílohe č. B.1 Zoznam drevín a súvisiacich služieb bližšie popísaných nižšie. Predpokladané množstvá jednotlivých drevín sú uvedené v Prílohe č. C.2 Cenová tabuľka týchto súťažných podkladov.

### **Príprava výsadby**

* + - 1. V rámci prípravy výsadby musí byť rešpektovaná STN 837010 a dreviny musia byť min. 5 pracovných dní pre samotnou výsadbou umiestnené na mieste a za podmienok stanovených v tomto bode (2.2). Príprava výsadby drevín sa začína ich umiestnením na spôsobilú plochu na triedenie, skladovanie a adekvátnu odbornú starostlivosť o dreviny, do doby ich dodania na miesto výsadby, pričom plocha musí spĺňať nasledovné minimálne požiadavky:
				1. plocha o minimálnej výmere 2.500 m2 musí byť spevnená, s pripojením vody na závlahu;
				2. oplotený areál o výmere aspoň 50.000 m2, z toho orná pôda alebo trvalé trávnaté porasty (TTP) minimálne 70 %,
				3. zázemie pre manipuláciu – manipulačná hala o výmere aspoň 120 m2

(ďalej len „**Skladovacia plocha**“).

* + - 1. Vyloženie drevín na Skladovacej ploche sa realizuje prostredníctvom paletizačných vidiel, bez poškodenia balu stlačením a zdeformovaním a bez poškodenia kmeňu alebo koruny stromu oškrením, alebo zlomením. Dreviny sa uväzujú len na túto činnosť určenými gurtňami z textilu. Drevina sa nesmie vešať na kmeň alebo korunu. Uvedené neplatí v prípade ak je Skladovacia plocha súčasne miestom, kde boli dreviny vypestované.
			2. Po vyložení musia byť dreviny skladované vo zvislej polohe, koreňové baly musia byť prekryté vlhkou jutou, alebo zasypané pilinami alebo slamou v dostatočnej hrúbke. Po umiestnení a založení drevín musia byť zaliaté a následne pravidelne zavlažované – podľa potreby tak, aby baly nikdy nepreschli.
			3. Verejný obstarávateľ si vyhradzuje právo vykonať najneskôr 48 hodín pred začatím výsadby kontrolu dodávaných vegetačných prvkov (kontrola kvality, uskladnenia, neporušenosti balu, koreňovej sústavy na vybranom vegetačnom prvku) uskladnených na Skladovacej ploche. V rámci kontroly môže byť z každého druhu dreviny, ktoré budú pripravené na výsadbu, verejným obstarávateľom vybraný 1 kus, ktorý bude rozbalený a bude skontrolovaná kvalita odborne spôsobilou osobou verejného obstarávateľa.
			4. Preprava na miesto výsadby – do obce musí byť realizovaná čo najkratšou cestou v súlade s STN 83 7010. Pre vyloženie a manipuláciu na mieste platí vyššie uvedený postup.
			5. Vytýčenie miesta výsadby prebehne 1 deň pred uskutočnením výsadby v súčinnosti s obcou. Polohy výsadby drevín budú označené, pričom o odsúhlasení sa urobí záznam medzi úspešným uchádzačom a obcou. Obec ručí za polohu drevín v zmysle súladu miesta výsadby s ochranou inžinierskych sietí. V prípade nutnosti zmeny polohy drevín, zvýšené náklady platí obec.
			6. Osadenie drenážnych hadíc sa uskutoční pred zásypom stromu (nie pri kroch) a použijú sa perforované hadice pr. 80 mm, dĺžka do 1 meter, zvislo. Obe sondy budú zasypané štrkom fr. 16/22, riečny.
			7. Úprava výsadbovej misy: pri drevinách bude zhotovená výsadbová misa z pebatočnej zeminy, tá bude prekrytá geotextíliou a následne zásypom 5-7 cm štiepky, alebo mulčovacej kôry.

### **Výsadba drevín**

### Výsadba drevín je úkon zahŕňajúci vkladanie dreviny v bale do pôdneho lôžka na trvalé stanovište (miesto výsadby), ktoré je definované v Realizačnom projekte výsadby. Úkon výsadby dreviny vykonáva len osoba alebo osoby pod vedením odborne spôsobilej osoby v rozsahu starostlivosti o dreviny, a to v zmysle zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“). Realizovaná výsadba bude evidovaná v Preberacom protokole o odovzdaní a prevzatí výsadby vegetačných prvkov s verifikáciou odborne spôsobilej osoby ako súčasť definovanej dokumentácie počas implementácie národného projektu Zelené obce. Následne je potrebné vykonať adekvátne zaliatie výsadby. Výsadbová jama musí byť minimálne 1,5 násobne širšia ako je šírka balu vysádzanej dreviny. Hĺbka výsadbovej jamy musí byť rovnaká ako je výška balu alebo koreňového systému vysádzanej dreviny. Steny a dno jamy musia byť rozrušené, aby sa zamedzilo vzniku kvetináčového efektu. Tvar jamy preto môže byť lúčovito sa rozbiehajúci alebo obdĺžnikovitý.

Výsadba drevín sa uskutoční ručne, bez poškodenia balu. V prípade drevín v bale bude po definitívnom umiestnení dreviny do polohy v jame rozcviknutý horný drôtený úväz pletiva / aby v budúcnosti nedošlo k zarastenie pletiva do kmeňu/. Pri kontajnerovaných drevinách – v prípade ak po vybratí dreviny z kontajneru budú korene „obtočené „cyklicky okolo“, je nutné ich ručne roztiahnuť do prirodzenej polohy.

### Obdobie výsadby drevín v bale je od októbra do konca apríla. Zavlažovanie sa pri výsadbe vykonáva do otvorenej jamy. Pri zavlažovaní sa pôda nasycuje vodou postupne tak, aby sa minimalizoval vznik vzduchových priestorov, ale nedošlo k jej rozbahneniu. Voda používaná na zavlažovanie nesmie byť kontaminovaná a musí zodpovedať STN 75 7143: 1999 Kvalita vody, Závlahová voda. Drevina musí byť vo výsadbovej jame umiestnený v strede, kolmo, a výškovo tak, aby po vysadení bol koreňový krčok v úrovni terénu, alebo dna závlahovej misy. Koreňový krčok nesmie byť ani „utopený“ voči okolitému terénu, ani príliš vysoko. Pri zasypávaní dreviny, sa pôda z hlbších častí jamy sype opäť do hlbších častí jamy. Bal sa obsypáva po vrstvách a priebežne sa primerane hutní. Do výsadbovej jamy sa pred zasypaním umiestnia kotviace prvky. Koly kotvenia sa zatĺkajú tesne vedľa balu už pri zasypávaní jamy. Podzemné kotvenie balu sa inštaluje pred zasypaním jamy.

### Výkop jamy – podľa veľkosti balu dreviny, bude realizovaná vo veľkosti balu + 20 %. Bude realizovaná ručne, alebo strojne. Nepoužije sa zemný vrták. Vykopaná jama sa začistí a boky jamy sa následne nakypria, aby drevina lepšie korenil.

### **Osobitné podmienky výsadby ihličnatých drevín**

Všetky ihličnany sa vysádzajú s koreňovým balom. Vysádzanie bez balu je vždy riskantné a používa sa len pri presádzaní mladých semenáčov a pri zalesňovaní. Najvhodnejší termín vysádzania je na jar a jeseň. Jama má byť asi 2 až 3-krát väčšia ako koreňový bal. Všetky zvyšky vápna a omietok po stavbe sa musia odstrániť. Ihličnany sa nikdy nevysádzajú hlboko, koreňový kŕčok má byť tak hlboko ako v škôlke alebo v kontajneri. Po vysadení a prvom zaliatí zo strany zhotoviteľa je dôležitá opakovaná zálievka v suchom období. Okolo vysadeného dreviny sa upraví miska, aby sa lepšie zachytávala voda. Odporúča sa povrch pôdy nastielať rozdrvenou kôrou, rašelinou, pilinami, pokosenou trávou alebo iným materiálom, aby sa zabránilo neproduktívnemu výparu vody z pôdy. Vysadené dreviny je vhodné mulčovať 80 – 100 mm hrubou vrstvou mulčovacieho materiálu alebo primeranou podľa vzrastu dreviny. Vyššie ihličnany, stĺpovité a úzko kužeľovité formy sa chránia proti vyvráteniu šikmo zatlčeným kolom, alebo sa zakotvujú drôtmi (bližšie Arboristický štandard –výsadba stromov a krov).

### **Aplikácia pôdneho substrátu určeného pre jednotlivé druhy drevín**

### Aplikáciou pôdneho substrátu sa rozumie úkon zahŕňajúci zásyp, resp. prisyp pôdneho substrátu k trvale umiestnenej drevine v jej mieste výsadby. Pôdny substrát zlepšuje biologicko-chemické a fyzikálne vlastnosti povrchových vrstiev. Hnojenie do výsadbovej jamy sa robí len v nevyhnutnej miere, v závislosti od obsahu živín v pôde zistenom rozborom pôdy. Na hnojenie do výsadbovej jamy sa používajú iba pomaly rozpustné hnojivá. Na vylepšenie jestvujúcej pôdy z jamy sa môže použiť kvalitný substrát.

### Substrát pre výsadbu bude obohatený aquaholderom a min 140 litrami rašelinového substrátu, pri drevinách 20 litrov. Obe zložky sa vopred premiešajú s jestvujúcou pôdou z výkopu a následne sa drevina zasype.

### **Ochrana pôdneho substrátu**

### Úkon zahŕňajúci ochranné prvky v podobe vrchného zásypového krytu vysadenej dreviny. Ochrana pôdneho substrátu textíliou s dobou rozkladu 2 – 5 rokov, ktorá sa priťaží prírodným mulčovacím materiálom – štiepka dlhá maximálne 7 cm.

### **Nevyhnutné terénne a zemné úpravy**

### Úkon zahŕňajúci maximálne šetrný spôsob hĺbenia a úpravy pôdneho krytu prostredníctvom ľahkých výkopových a rýpadlových mechanizmov a to tak, aby nedochádzalo k degradácii a poškodzovaniu okolitého prostredia.

### **Fixačno-stabilizačné prvky/opatrenia, ktoré majú ochranný charakter na podporu rastu jednotlivých vegetačných prvkov.**

### Fixácia stromov: zhotovenie fixačnej klietky: 3 koly, pr. 5 cm, výška 250 cm (pred osadením), zabité do zeme min 70 cm, priečky drevené polkoly, úväz textilná páska min šírky 15 mm a viac. Strom nesmie byť páskou škrtený, je treba urobiť funkčný ale zároveň primerane voľný úväz pre budúci rast/hrubnutie kmeňa. Kôl musí byť úmerne dlhý k veľkosti výpestku. Strom musí byť pripevnený ku kolu približne v 2/3 svojej výšky. Úväzok sa musí krížiť medzi stromom a kolom, musí zaistiť kmeň proti bočnému pohybu, nesmie však spôsobiť odretie kôry alebo jej priškrtenie a musí byť na kole zaistený proti posunutiu. Pre voľnokoreňové stromy a stromy s balom je nutné pred výsadbou zatĺcť do jám drevený kôl (alebo koly), ku ktorému sa strom prichytí úväzom a zabezpečí sa proti vyvráteniu. Kmeň stromu má byť umiestnený v min. vzdialenosti 10 cm od kola.

### Ihličnaté dreviny sa kotvia šikmým kolom. V prípade výsadieb na svahoch sa kôl naráža do svahu nad vysádzanou drevinou. Listnaté dreviny s obvodom kmeňa väčším ako 16 cm a ihličnaté dreviny vyššie ako 2 m musia byť upevnené buď tromi kolmi alebo tromi lanami kotvenými k zemi. V žiadnom prípade nesmie dôjsť k poškodeniu kôry, drevina musí byť v mieste prichytenia úväzom chránená vhodným materiálom. Koly sa odstraňujú po 2 až 3 rokoch.

### Povýsadbový rez v zmysle STN 837010 a arboristického štandardu

### Súčasťou predmetu zákazky je prvé zaliatie vysadených drevín.

### V deň ukončenia výsadby prebehne protokolárne odovzdanie výsadby obci za účasti úspešného uchádzača, ním poverenej odborne spôsobilej osoby podľa § 55 zákona č. 543/2002 Z. z. o ochrane prírody a krajiny v znení neskorších predpisov, zástupcu obce a verejného obstarávateľa. Súčasťou bude odovzdanie návodu na údržbu, ktorý však nenahrádza odbornosť, ktorá musí byť vynaložená na starostlivosť drevín zo strany obce. Obec od prvého dňa po výsadbe preberá starostlivosť o vysadené dreviny.

### Pôvod každého dodanej dreviny bude preukázaný RASTLINOPASOM vydaným jeho pestovateľom. RASTLINOPAS musí byť v súlade s pokynmi Ústredného kontrolného a skúšobného ústavu poľnohospodárskeho („**ÚKSUP**“).

* 1. Miesto a termín dodania predmetu zákazky

### Miesto dodania predmetu zákazky: obce na území Slovenskej republiky. Presné miesta dodania (konkrétne obce) budú identifikované v čiastkových objednávkach.

### Termín dodania predmetu zákazky: predmet plnenia bude dodávaný na základe čiastkových objednávok vystavených verejným obstarávateľom, pričom výsadba bude realizovaná počas vegetačných období (jarné od 20. februára do 15. apríla a jesenné od 20. októbra do 10. decembra), najneskôr však do konca realizácie projektu, t. j. do 31.12.2023.

* 1. Ďalšie požiadavky na predmet zákazky a súvisiace služby

### Podrobný obsah a podmienky poskytovania súvisiacich služieb tvoria obsah Časti E. Obchodné podmienky týchto súťažných podkladov.

**Prílohy Časti B. Opis predmetu zákazky súťažných podkladov**

**Príloha č. B.1 Zoznam drevín**

ČASŤ C. Spôsob určenia ceny

* 1. Stanovenie ceny za predmet zákazky

### Cena za predmet zákazky podľa Časti B.  Opis predmetu zákazky musí byť stanovená v zmysle zákona NR SR č.18/1996 Z. z. o cenách, v platnom znení a vyhlášky MF SR č. 87/1996 Z. z., ktorou sa tento vykonáva.

### Uchádzač musí v ponuke uviesť celkovú predpokladanú cenu predmetu zákazky ako aj cenu každej položky určenej v Prílohe č. C.2 Cenová tabuľka.

### Základnou zásadou posudzovania cien ponúknutých uchádzačmi je posudzovanie konečnej celkovej ceny, v súlade s platným právnym režimom upravujúcim akékoľvek dane a poplatky vzťahujúce sa na dodanie predmetu zákazky.

* 1. Predloženie ceny za predmet zákazky

### Uchádzač uvedie vo svojej ponuke navrhovanú celkovú cenu za predmet zákazky vrátane dane z pridanej hodnoty (ďalej len „**DPH**“), ktorú bude musieť verejný obstarávateľ v zmysle slovenských právnych predpisov, v závislosti od uplatneného daňového režimu buď zaplatiť úspešnému uchádzačovi na základe faktúry, alebo priamo odviesť v zmysle režimu prenesenej daňovej povinnosti, a to vo výške stanovenej slovenskými právnymi predpismi.

### Uchádzač v Návrhu na plnenie kritérií uvedie

### navrhovanú zmluvnú cenu bez DPH,

### sadzbu DPH a výšku DPH (okrem nákladov financovania opatrení),

### navrhovanú zmluvnú cenu vrátane DPH.

Uchádzač zároveň uvedie, či je alebo nie je registrovaným platiteľom DPH v Slovenskej republike.

### Hodnotená bude cena vrátane DPH.

### Cenu ponúkaného predmetu zákazky predloží uchádzač aj vyplnením tabuľky Cenová tabuľka, ktorej vzor tvorí obsah Prílohy č. C.2 Cenová tabuľka týchto súťažných podkladov.

**Prílohy Časti C. Spôsob určenia ceny súťažných podkladov**

**Príloha č. C. 1 Návrh uchádzača na plnenie kritéria**

**Príloha č. C. 2 Cenová tabuľka**

ČASŤ D. Podmienky účasti

* 1. Osobné postavenie

### Tejto verejnej súťaže sa môže zúčastniť len ten, kto spĺňa podmienky účasti týkajúce sa osobného postavenia vymedzené v ustanovení § 32 ods. 1 ZVO.

### Spôsob preukázania splnenia podmienok podľa § 32 ods. 1 ZVO:

### Uchádzač preukáže splnenie podmienok účasti osobného postavenia svojím zápisom v zozname hospodárskych subjektov, ktorý vedie Úrad pre verejné obstarávanie (ďalej len „**ZHS**“) v súlade s § 152 ZVO.

### Uchádzač, ktorý nie je zapísaný v ZHS podľa § 152 ZVO preukáže splnenie podmienok účasti osobného postavenia dokladmi v súlade s § 32 ods. 2 ZVO.

### Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v bode 1.2.2 vyššie alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

### Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.

### Verejný obstarávateľ informuje záujemcov, že v prípade podmienky účasti podľa § 32 ods. 2 písm. b), c) a e) ZVO je oprávnený použiť údaje z informačného systému verejnej správy podľa osobitného predpisu (zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii), v platnom znení. Uvedené pravidlo platí pre hospodárske subjekty (uchádzačov alebo záujemcov) taxatívne vymenované v § 2 ods. 2 zákona č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov, v platnom znení. V ostatných prípadoch je uchádzač alebo záujemca naďalej povinný predložiť doklady preukazujúce splnenie predmetných podmienok účasti týkajúcich sa osobného postavenia.

### Podrobnosti k podmienkam účasti osobného postavenia a ich preukazovanie sú uvedené v § 32 ZVO.

* 1. Finačné a ekonomické postavenie

### Tejto verejnej súťaže sa môže zúčastniť len ten, kto spĺňa nižšie stanovené požiadavky pre preukázania svojho finančného a ekonomického postavenia. Pre preukázanie splnenia uvedených podmienok predloží uchádzač v ponuke nasledovné doklady:

### V súlade s ustanovením **§ 33 ods. 1 písm. d) ZVO**: Prehľad o celkovom obrate za posledné 3 hospodárske roky, za ktoré sú dostupné v závislosti od vzniku alebo začatia prevádzkovania činnosti.

### **Minimálna požadovaná úroveň štandardu:**

### Celkový obrat dosiahnutý v požadovanom období musel byť najmenej 4 500 000,- EUR bez DPH (slovom štyri milióny päťstotisíc euro).

### Uchádzač za posledné tri ukončené hospodárske roky (resp. roky, za ktoré sú dostupné v závislosti od vzniku alebo začatia prevádzkovania činnosti) predloží:

1. ak ide o osobu, ktorá vedie podvojné účtovníctvo, z účtovnej závierky výkazy ziskov a strát s vyznačeným údajom o celkovom obrate overené daňovým úradom alebo audítorom, alebo iným orgánom príslušným podľa predpisov platných v krajine sídla uchádzača alebo
2. ak ide o osobu, ktorá vedie jednoduché účtovníctvo, z účtovnej závierky výkazy príjmov a výdavkov overené daňovým úradom alebo audítorom alebo iným orgánom príslušným podľa predpisov platných v krajine sídla uchádzača.

### V prípade, ak uchádzač nemá sídlo v Slovenskej republike, verejný obstarávateľ uzná aj ekvivalentné doklady/osvedčenia vydané podľa právnych noriem členského štátu.

### V prípade, ak uchádzač nepreukazuje prehľad o celkovom obrate subjektom podnikajúcim počas rozhodujúceho obdobia v Slovenskej republike, celkové obraty vyjadrené v iných menách uchádzač preukáže v euro a prepočíta ich platným kurzom v čase vzniku daňovej povinnosti, podľa daňových zákonov v krajine sídla uchádzača. Požadované údaje predloží uchádzač vo forme čestného vyhlásenia.

### Uchádzač, ktorého výkaz ziskov a strát alebo výkaz o príjmoch a výdavkoch od roku 2013 (ako súčasť účtovnej závierky) je uložený vo verejnej časti registra účtovných závierok na www.registeruz.sk a v plnom znení je verejne prístupný všetkým osobám, nie je povinný predložiť verejnému obstarávateľovi výkaz ziskov a strát alebo výkaz o príjmoch a výdavkoch za obdobie od roku 2013.

### V súlade s § 33 ods. 2 ZVO môže uchádzač na preukázanie finančného a ekonomického postavenia využiť finančné zdroje inej osoby, bez ohľadu na ich právny vzťah.

* 1. Technická alebo odborná spôsobilosť

### Tejto verejnej súťaže sa môže zúčastniť len ten, kto spĺňa nižšie stanovené požiadavky pre preukázanie svojej technickej alebo odbornej spôsobilosti. Pre preukázanie splnenia uvedených podmienok predloží uchádzač v ponuke nasledovné doklady:

### V súlade s ustanovením **§ 34 ods. 1 písm. a) ZVO**: Zoznam dodávok tovaru alebo poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa ZVO.

### **Minimálna požadovaná úroveň štandardu:**

### Zo zoznamu dodávok tovaru musí vyplynúť, že:

### celková hodnota dodaného tovaru alebo poskytnutých služieb rovnakého alebo podobného charakteru a zložitosti, ako je predmet zákazky za predchádzajúce tri roky od vyhlásenia verejného obstarávania bola kumulatívne minimálne 4 000 000,- EUR bez DPH (slovom štyri milióny euro),

### uchádzač realizoval min. 1 zákazku, predmetom ktorej bola dodávka a výsadba zelene, drevín a sadové úpravy (bez kosenia a údržby) v hodnote min. 1 500 000 EUR bez DPH (slovom: jeden milión päťstotisíc euro).

### Za tovar alebo služby rovnakého alebo podobného charakteru ako je predmet zákazky sa považuje dodávka a/alebo výsadba drevín a/alebo sadové alebo záhradnícke úpravy.

### V prípade uvedenia hodnôt v inej mene ako v EUR, je nutné okrem inej meny uviesť aj hodnotu v EUR prepočítanú kurzom zverejnenom v kurzovom lístku Národnej banky Slovenska ku dňu odoslania Oznámenia o vyhlásení verejného obstarávania na uverejnenie do Vestníka verejného obstarávania.

### V súlade s ustanovením **§ 34 ods. 1 písm. d) ZVO v spojení s § 35 ZVO**: Predloženie certifikátu vydaného nezávislou inštitúciou, ktorým sa potvrdzuje splnenie požiadaviek technických noriem na systém manažérstva kvality.

### **Minimálna požadovaná úroveň štandardu:**

1. Uchádzač predloží platný **certifikát o zavedení systému manažérstva kvality** v zmysle požiadaviek normy **ISO 9001** v oblasti zodpovedajúcej rovnakému alebo podobnému charakteru ako je predmet zákazky, vydaný nezávislou inštitúciou, pričom verejný obstarávateľ uzná ako rovnocenné osvedčenia vydané príslušnými orgánmi členských štátov Európskej únie.
2. Certifikát o zavedení systému manažérstva bezpečnosti a ochrany zdravia pri práci v zmysle požiadaviek normy **ISO 45001** v oblasti zodpovedajúcej rovnakému alebo podobnému charakteru ako je predmet zákazky, vydaný nezávislou inštitúciou, pričom verejný obstarávateľ uzná ako rovnocenné osvedčenia vydané príslušnými orgánmi členských štátov Európskej únie.

Ak uchádzač alebo záujemca objektívne nemal možnosť získať príslušné certifikáty v určených lehotách, verejný obstarávateľ prijme aj iné dôkazy o rovnocenných opatreniach na zabezpečenie systému manažérstva kvality predložené uchádzačom, ktorými preukáže, že ním navrhované opatrenia na zabezpečenie systému manažérstva kvality sú v súlade s požadovanými slovenskými technickými normami na systém manažérstva kvality.

* + - 1. V súlade s ustanovením **§ 34 ods. 1 písm. g) ZVO**: Údaje o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov.

### **Minimálna požadovaná úroveň štandardu:**

Uchádzač musí preukázať svoju odbornú spôsobilosť na poskytnutie služieb tvoriacich predmet zákazky potvrdením, že má k dispozícii nižšie uvedených expertov spĺňajúcich stanovené požiadavky. Nižšie uvedené požiadavky na expertov uchádzač preukáže predložením:

1. dokladu o odbornej spôsobilosti alebo ekvivalentného dokladu, preukazujúceho kvalifikáciu experta, ktorý bude uchádzačovi k dispozícii na plnenie predmetu zákazky (v prípade dokladu vyhotoveného v cudzom jazyku je potrebné predložiť doklady v súlade s bodom 15 Časti A. Pokyny pre uchádzačov týchto súťažných podkladov);
2. informáciou, v akom právnom vzťahu vystupuje expert voči uchádzačovi (vlastná kapacita, resp. iná osoba v zmysle § 34 ods. 3 ZVO alebo jej zamestnanec).

Uchádzač vyššie uvedeným spôsobom preukáže splnenie minimálnych požiadaviek na nasledovných expertov:

**Expert č. 1: Arborista (min. 1 osoba)**

* certifikát ISA akreditovaný arborista, ISA certified arborist, EAC European treeworker/tree technitian, FLL zertifizierter Baumkontroleur alebo ekvivalent.

**Expert č. 2: Odborne spôsobilá osoba (min. 1 osoba)**

* Potvrdenie o zápise do zoznamu odborne spôsobilých osôb pre vyhotovovanie dokumentácie ochrany prírody a krajiny v zmysle § 55 zákona č. 543/2002 Z. z. o ochrane prírody a krajiny v znení neskorších predpisov, resp. podľa ekvivalentného právneho predpisu platného v danom štáte, s oprávnením na vyhotovovanie dokumentov starostlivosti o dreviny.
	+ - 1. V súlade s ustanovením **§ 34 ods. 1 písm. h) ZVO v spojení s § 36 ZVO**:

Uvedením opatrení environmentálneho manažérstva, ktoré záujemca použije pri plnení zmluvy alebo koncesnej zmluvy v súlade s § 36 ZVO.

**Minimálna požadovaná úroveň štandardu:**

Uchádzač predloží certifikát o zavedení systému environmentálneho manažérstva v zmysle požiadaviek normy **ISO 14001** v oblasti zodpovedajúcej rovnakému alebo podobnému charakteru ako je predmet zákazky, vydaný nezávislou inštitúciou, pričom verejný obstarávateľ uzná ako rovnocenné osvedčenia vydané príslušnými orgánmi členských štátov Európskej únie.

Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach o zavedení systému environmentálneho manažérstva predložené uchádzačom, ktorými preukáže, že ním navrhované opatrenia o zavedení systému environmentálneho manažérstva sú v súlade s požadovanými normami systému environmentálneho manažérstva.

### Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah v súlade s ustanovením § 34 ods. 3 ZVO.

* 1. Spoločné podmienky k preukazovaniu splnenia podmienok účasti

### Uchádzač môže doklady na preukázanie splnenia podmienok účasti predbežne nahradiť Jednotným európskym dokumentom (JED) v zmysle § 39 ZVO (podrobnejšie inštrukcie sú uvedené na web stránke Úradu pre verejné obstarávanie: hhttps://www.uvo.gov.sk/jednotny-europsky-dokument-pre-verejne-obstaravanie-602.html).

### Verejný obstarávateľ v súvislosti Jednotným európskym dokumentom obmedzuje informácie požadované na preukázanie splnenia podmienky účasti (týkajúce sa časti IV: Podmienky účasti oddiel A až D) na jednu otázku, s odpoveďou áno alebo nie (α: Globálny údaj pre všetky podmienky účasti), t. j. či hospodárske subjekty spĺňajú všetky požadované podmienky účasti, týkajúce sa ekonomického a finančného postavenia a technickej alebo odbornej spôsobilosti.

### Ak uchádzač využíva na preukázanie splnenia podmienok účasti kapacity alebo zdroje inej osoby podľa ust. § 33 ods. 2 a/alebo § 34 ods. 3 ZVO, predloží samostatný formulár JED za každú takúto osobu, riadne vyplnený a s podpisom príslušných subjektov.

### Ak uchádzač použije JED, verejný obstarávateľ môže na účely zabezpečenia riadneho priebehu verejného obstarávania postupovať podľa § 39 ods. 6 ZVO.

### Doklady preukazujúce splnenie podmienok účasti predkladá verejnému obstarávateľovi uchádzač podľa § 55 ods. 1 ZVO v čase a spôsobom určeným Verejným obstarávateľom.

ČASŤ E. Obchodné podmienky

* 1. Podmienky uzatvorenia zmluvy

### S úspešným uchádzačom bude uzavretá Rámcová dohoda uzatvorená v súlade s § 83 zákona č. 343/2015 Z.z. o verejnom obstarávaní a o zmene a doplnení niektorých zákonov, v platnom znení a § 269 ods. 2 zákona č. 513/1991 Zb., Obchodný zákonník, v platnom znení (ďalej len „**Zmluva**“) za podmienok uvedených nižšie, ako aj ďalších štandardných obchodných podmienok používaných pre takýto typ zmluvy a rovnaké alebo podobné predmety plnenia v súlade s právom Slovenskej republiky. Predmet plnenia, ako aj jeho cena budú presne zodpovedať obsahu ponuky úspešného uchádzača a bude v súlade so špecifikáciou stanovenou v Časti B. Opis predmetu zákazky týchto súťažných podkladov.

### Uchádzač predloží v ponuke návrh Zmluvy vypracovaný v súlade s týmito súťažnými podkladmi. Uchádzač je povinný použiť návrh Zmluvy uvedený v Prílohe č. E.1 súťažných podkladov. **Uchádzač nesmie okrem doplnenia vyznačeného textu akokoľvek meniť vzor zmluvy.** Ak uchádzač predloží návrh Zmluvy, ktorým nebude rešpektovať podmienky stanovené v týchto súťažných podkladoch, bude jeho ponuka z verejnej súťaže vylúčená. Uchádzač bude písomne upovedomený o vylúčení jeho ponuky z verejnej súťaže s uvedením dôvodu vylúčenia a lehoty, v ktorej môže byť podané námietka podľa § 170 ods. 3 písm. d) ZVO.

**Prílohy Časti E. Obchodné podmienky súťažných podkladov**

**Príloha č. E. 1 Rámcová dohoda**

Časť F. Kritéria hodnotenia ponúk

* 1. Kritérium na hodnotenie ponúk
	2. Jediným kritériom na hodnotenie ponúk je: najnižšia cena predmetu zákazky vypočítaná a vyjadrená v EUR vrátane DPH podľa Časti C. Spôsob určenia ceny týchto súťažných podkladov.

* 1. Spôsob vyhodnotenia ponúk
	2. Poradie ponúk bude určené od najnižšej po najvyššiu ponúkanú cenu. Na prvom mieste sa umiestni ponuka uchádzača s najnižšou ponúkanou cenou.
	3. Úspešným uchádzačom v tejto verejnej súťaži sa stane uchádzač, ktorého ponuka bude po uskutočnení elektronickej aukcie obsahovať najnižšiu cenu predmetu zákazky.

Príloha č.A.1: Čestné vyhlásenie o akceptácii podmienok verejnej súťaže a o neprítomnosti konfliktu záujmov

*[doplniť názov uchádzača],* zastúpený *[doplniť meno a priezvisko štatutárneho zástupcu]* ako uchádzač, ktorý predložil ponuku do verejnej súťaže na obstaranie nadlimitnej zákazky „**Realizácia prvkov zelenej infraštruktúry“** vyhlásenej verejným obstarávateľom **Slovenská agentúra životného prostredia**, so sídlom: Tajovského 28, 975 90 Banská Bystrica (ďalej len „**Verejný obstarávateľ**“) oznámením o vyhlásení verejného obstarávania vo Vestníku verejného obstarávania *[doplniť číslo Vestníka]* zo dňa *[doplniť dátum zverejnenia vo Vestníku]* pod číslom *[doplniť číslo značky vo Vestníku]* a v Dodatku k Úradnému vestníku Európskej únie *[doplniť číslo značky vo Vestníku]* zo dňa *[doplniť dátum zverejnenia]*  (ďalej len „**verejná súťaž**“), týmto

**č e s t n e v y h l a s u j e m , ž e**

1. **v súvislosti s konfliktom záujmov v zmysle § 23 zákona č. 343/2015 Z.z. o verejnom obstarávaní a o zmene a doplnení niektorých zákonov v platnom znení (ďalej len „ZVO“) v rámci zadávania tejto zákazky,**
* som nevyvíjal a nebudem vyvíjať voči žiadnej osobe na strane obstarávateľa, ktorá je alebo by mohla byť zainteresovaná v zmysle ustanovení § 23 ods. 3 ZVO (**„zainteresovaná osoba**“) akékoľvek aktivity, ktoré vy mohli viesť k zvýhodneniu nášho postavenia vo verejnej súťaži,
* neposkytol som a neposkytnem akejkoľvek čo i len potencionálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
* budem bezodkladne informovať obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
* poskytnem verejnému obstarávateľovi v postupe tohto verejného obstarávania presné, pravdivé a úplné informácie;
1. **v súvislosti s akceptáciou podmienok tejto verejnej súťaže,**
* že v plnom rozsahu a bez výhrad súhlasím so všetkými podmienkami verejnej súťaže uvedenými v oznámení o vyhlásení verejnej súťaže, v súťažných podkladoch pre vypracovanie ponúk a ich prílohách, ktoré som v súvislosti s touto verejnou súťažou prevzal, vrátane obchodných podmienok (návrh zmluvy), ktoré tvoria súčasť súťažných podkladov pre vypracovanie ponuky, a
* všetky mnou predložené doklady a údaje uvedené v ponuke sú pravdivé a úplné;
1. **v súvislosti s využitím subdodávateľov v rámci realizácie predmetu zákazky,**
* v prípade uzavretia záväzkového vzťahu s obstarávateľom na vyššie uvedený predmet obstarávania:

[ ]  nebudem plnenie predmetu zmluvy poskytovať prostredníctvom subdodávateľa/-ov,

[ ]  informácie o subdodávateľoch uvediem obstarávateľovi najneskôr v čase uzavretia zmluvy (napr. z dôvodu, že v čase predkladania ponuky mi informácie o subdodávateľoch nie sú známe),

[ ]  budem plnenie predmetu zmluvy poskytovať prostredníctvom nasledovných subdodávateľov v nasledovnom rozsahu:

|  |  |  |  |  |  |
| --- | --- | --- | --- | --- | --- |
| **Obchodné meno** | **Sídlo** | **IČO** | **Informácie o osobe oprávnenej konať za subdodávateľa**  | **Podiel subdodávky v %** | **Subdodávateľ získa zo subdodávky finančné prostriedky prevyšujúce 100.000 EUR bez DPH**  |
| meno a priezvisko | adresa pobytu  | dátum narodenia |
|  |  |  |  |  |  |  | [ ]  Áno [ ]  Nie  |
|  |  |  |  |  |  |  | [ ]  Áno [ ]  Nie |
|  |  |  |  |  |  |  | [ ]  Áno [ ]  Nie |

1. **v súvislosti s vypracovaním ponuky v zmysle § 49 ods. 5 ZVO,**
* sme ako uchádzač vypracovali túto ponuku

[ ]  samostatne,

 [ ]  s využitím služieb alebo podkladov nasledovných osôb (pozn.: osôb odlišných od zamestnancov uchádzača):

|  |  |  |
| --- | --- | --- |
| **Obchodné meno / názov** | **Sídlo / adresa pobytu** | **IČO (ak bolo pridelené)** |
|  |  |  |
|  |  |  |

*\*Pri vypĺňaní berte, prosím, do úvahy metodické usmernenie Úradu pre verejné obstarávania zo dňa 14.02.2019, východiskom ktorého je dôvodová správa k novele zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorá v súvislosti s uvedením údajov osoby, ktorej služby uchádzač využil uvádza, že v praxi sa vyskytujú prípady, keď sa v tom istom verejnom obstarávaní objavia ponuky obsahujúce rovnaké chyby, formulácie, prípadne iné znaky, ktoré sa javia ako indície protisúťažného správania. V rámci prešetrovania možného protisúťažného konania sa následne zistí, že podklady pre uchádzačov pripravoval ten istý externý subjekt, a tak sa pristúpilo k zavedeniu povinnosti uviesť údaje o takomto subjekte v ponuke. Vzhľadom na uvedené je možné vyjadriť názor, že v prípade, ak sa na vypracovaní ponuky podieľal iný subjekt (napr. subdodávateľ) túto skutočnosť uchádzač uvedie.*

1. **v súvislosti s ochranou osobných údajov v zmysle zákona č. 18/2019 o ochrane osobných údajov a o zmene a doplnení niektorých zákonov v znení neskorších predpisov (ďalej aj ako „ZoOÚ“),**
* v rozsahu, v akom to predpisuje ZoOÚ, som si od všetkých dotknutých osôb, ktorých osobné údaje sú obsiahnuté v mojej ponuke, zabezpečil všetky potrebné súhlasy so spracovaním osobných údajov za účelom podania tejto ponuky a poučil všetky dotknuté osoby o spôsobe a rozsahu spracovania ich osobných údajov na účel podania tejto ponuky a
* všetky dotknuté osoby mi udelili svoj súhlas na to, aby tieto osobné údaje boli poskytnuté, a aby ich ďalej za deklarovaným účelom spracovával tak obstarávateľ ako aj spoločnosť Tatra Tender s.r.o., ktorá pre obstarávateľa vykonáva niektoré činnosti spojené s realizáciou tohto verejného obstarávania.

V *[doplniť miesto]* dňa *[doplniť dátum]*

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *[doplniť meno a priezvisko*

*a  podpis oprávnenej osoby]*

Príloha č.B.1: Zoznam drevín

Zoznam drevín je záujemcom poskytnutý ako samostatná príloha vo formáte .pdf.

Príloha č.C.1: Návrh na plnenie kritéria

**NÁVRH NA PLNENIE KRITÉRIA**

Ponuky sa budú vyhodnocovať na základe najnižšej ceny.

Predmet zákazky: **Realizácia prvkov zelenej infraštruktúry**

|  |  |
| --- | --- |
| **Obchodné meno a sídlo uchádzača:** | *[doplní uchádzač]* |
| **Uchádzač je registrovaným platiteľom DPH v SR:** | Áno[ ]  | Nie[ ]  |
| **Kritérium na vyhodnotenie ponúk:** | Najnižšia cena predmetu zákazky  |

|  |  |  |
| --- | --- | --- |
| **Názov kritéria** | **Merná jednotka**  | **Návrh uchádzača** |
| Najnižšia cena | Celková cena v EUR vrátane DPH | *[Doplniť kladné číslo zaokrúhlené na maximálne dve desatinné miesta]* |

V *[doplniť miesto]* dňa *[doplniť dátum]*

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *[doplniť meno a priezvisko*

*a  podpis oprávnenej osoby]*

Príloha č.C.2: Cenová tabuľka

Cenová tabuľka je záujemcom poskytnutá ako samostatná príloha vo formáte MS Excel.

Príloha č.E.1: Rámcová dohoda

(súbor vo formáte .docx)

Uchádzač vo svojej ponuke predloží v zmysle bodu 8.3.3 Časti A. Pokyny pre uchádzačov týchto súťažných podkladov **návrh Rámcovej dohody**. Vzor Návrhu zmluvy je záujemcom poskytnutý ako samostatná príloha vo formáte MS Word.

**SUMARIZÁCIA PRÍLOH SÚŤAŽNÝCH PODKLADOV**

Príloha č. A.1 Čestné vyhlásenie o akceptácii podmienok verejnej súťaže a o neprítomnosti konfliktu záujmov

Príloha č. B.1 Zoznam stromov a drevín

Príloha č. C.1 Návrh uchádzača na plnenie kritéria

Príloha č. C.2 Cenová tabuľka

Príloha č. E.1 Rámcová dohoda